***ZÁPISNICA***

***zo zasadnutia Rodičovskej rady základnej školy***

***SŠ sv. Košických mučeníkov, Čordákova 50, Košice***

**Termín konania:** 07 .02. 2018

**Miesto konania:**  SŠ sv. Košických mučeníkov, Čordákova 50, Košice

**Prítomní :** - podľa prezenčnej listiny

* hostia: p. riaditeľka RNDr. Adriana Bariová,

p. zástupkyňa Mgr. Renáta Halčišáková

***Program:***

1. Správa o hospodárení RR

2. Prerokovanie žiadostí o finančný príspevok

3. Rôzne

Zasadnutie Rodičovskej rady (RR) otvorila Ing. Mária Vattaiová. Privítala prítomných a oboznámila ich s  programom.

***K bodu 1***

Prehľad hospodárenia RR k 31. 12. 2017 predložila pokladníčka RR p. Urdová. Zostatok fin. prostriedkov v pokladni je **73,10 €** a zostatok na účte v banke predstavuje čiastku **5 965,73 €.**

***K bodu 2***

Predložené žiadosti na RR 07. 02. 2018:

1. Žiadosť o **príspevok 100, 00 €** na autobusovú dopravu na Lyžiarsky kurz na Jahodnej pre žiakov 1. ročníka základnej školy. (Jedná sa o 21 žiakov, ostatné náklady vo výške 80,00 € na žiaka si hradia rodičia sami).

Rodičovská rada **jednohlasne schválila** poskytnutie príspevku.

***K bodu 3***

Prebehla diskusia k nasledovným témam:

- p. riaditeľka oboznámila so začiatkom pôsobnosti tímu na škole pozostávajúceho zo školského psychológa, špeciálneho pedagóga a asistentov

- p. riaditeľka informovala o zmene dopravného značenia na prístupovej ceste ku škole na základe rozhodnutia MČ KVP a Magistrátu mesta Košice z dôvodu riešenia sťažnosti obyvateľov Čordákovej ulice. Okrem zákazu vjazdu do areálu školy bude vymedzený prístupový chodník pre žiakov do školy, nakoľko doteraz žiaden neexistoval

- najbližšia investícia – pre navýšenie počtu žiakov a nedostatočné kapacity tried je potrebné vybudovať vonkajšiu voliéru pre vtákov a uvoľnenie ornitologickej učebne pre kmeňovú triedu

- ďalšie predpokladané investície k septembru 2018 – zakúpenie lavíc, stoličiek a šatňových skriniek z dôvodu narastajúceho počtu žiakov

- p. riaditeľka pozvala rodičov počas pôstneho obdobia na tzv .pôstne utorky s hosťom, možnosťou sviatosti pokánia, sv. omša.

- pozvánka na fitnes pre ženy, mamky v priestoroch školy – každý štvrtok

- klub pre žiakov piateho a šiesteho ročníka, každý pondelok, utorok a stredu od 13.30 do 15.30 s možnosťou písania si domácich úloh a hrania ping-pongu

Po prerokovaní všetkých bodov programu predsedkyňa RR rokovanie ukončila.

V Košiciach, 07. 02. 2018 Zapísala: Mgr. Mariana Beľanová